CBG วอลุ่มแน่น-เด้งแรงเกือบ 7% โบรกฯชี้หุ้นได้ประโยชน์บอลโลก 2018
CBG วอลุ่มแน่น-เด้งแรงเกือบ 7% โบรกฯชี้หุ้นได้ประโยชน์บอลโลก 2018 โดย ณ เวลา 12.14 น. อยู่ที่ระดับ 56.00 บาท บวก 3.50 บาท หรือ 6.67% ด้วยมูลค่าซื้อขาย 322.62 ล้านบาท
7 มิ.ย. 2561

ผู้สื่อข่าวรายว่า บริษัท คาราบาวกรุ๊ป จำกัด (มหาชน) หรือ CBG ณ เวลา 12.14 น. อยู่ที่ระดับ 56.00 บาท บวก 3.50 บาท หรือ 6.67% ด้วยมูลค่าซื้อขาย 322.62 ล้านบาท  ราคาหุ้นเด้งแรงหลังเป็นขาลงมากว่า 7 เดือน

บล.ดีบีเอส วิคเคอร์ส ระบุในบทวิเคราะห์ ฟุตบอลโลก 2018 จะเริ่มต้นแล้ว – การแข่งขันฟุตบอลโลกรอบนี้จะอยู่ในช่วง 14 มิ.ย.-15 ก.ค.61 ซึ่งในช่วงที่มีการถ่ายทอดฟุตบอลโลกจะเป็นบวกกับกลุ่มอาหารและเครื่องดื่ม รวมถึงร้านสะดวกซื้อต่างๆ ด้วย อัตราการเติบโตของยอดขายสาขาเดิม (SSSG) ของกลุ่มค้าปลีกที่เกี่ยวกับอาหารและเครื่องดื่มมีโอกาสเพิ่มขึ้นอย่างมีนัยสำคัญในช่วง 1 เดือนดังกล่าวข้างต้น
ช่อง True, Amarin, ช่อง 5 ได้ถ่ายทอดสด – สำหรับช่องทางการรับชมการถ่ายทอดสดฟุตบอลโลก 2018 ที่ประเทศรัสเซียเป็นเจ้าภาพ (2018 FIFA World Cup Russia) โดยในปีนี้ทางรัฐบาลไทยร่วมกับเอกชนอีก 9 ราย ซื้อลิขสิทธิ์ฟุตบอลโลก 2018 มาให้คนไทยได้ดูฟรีครบทั้ง 64 แมตช์ ผ่านทางช่องฟรีทีวีในระบบดิจิตอล ได้แก่ ช่อง True4U 24, Amarin TV 34 และ ช่อง 5
หุ้นไทยที่ได้ประโยชน์จากบอลโลก -หุ้นไทยที่คาดว่าจะได้ประโยชน์จากบอลโลก 2018 ได้แก่ BJC, CPALL, CENTEL, MINT, CPF, CBG, TRUE, AMARIN เป็นต้น
สำหรับหุ้นที่อยู่ใน DBSV Coverage และแนะนำซื้อลงทุน คือ BJC (ราคาพื้นฐาน 70 บาท), CPALL (ราคาพื้นฐาน 95 บาท), CENTEL (ราคาพื้นฐาน 57 บาท), MINT (ราคาพื้นฐาน 48 บาท) ส่วนที่แนะนำถือเป็น CPF (ราคาพื้นฐาน 24 บาท)